laion/Wikipedia-Exotic huggingface dataset:
AD3-vitamiin

AD3-vitamiin on üldnimetus vitamiinse aktiivsusega sünteetiliselt valmistatud multivitamiinipreparaatide kohta. Selle vitamiini lühend on Vit AD3. AD3-vitamiinipreparaate kasutatakse nii toidulisaainete, söödalisandite, kosmeetikatööstuse tooraine kui ka veterinaarsete ravimpreparaatidena. Keemiline nimetus: AD3-vitamiin, ka retinüülatsetaat (inglise retinyl acetate) ja kolekaltsiferool. Sünonüümid: dehydroretinol, dephydroretinol. Lahustuvus: lisatakse sooja vett (35–40 °C), kuni moodustub piimjas emulsioon Tihedus: 0,6 g/cm³ Vitamiinide osakaal vitamiinipreparaadis ja ka vorm (pulbrid, süstelahused) võib erinevatel tootemarkidel suuresti erineda (koostis on kirjas pakenditel), näiteks: A-vitamiini sisaldus : min 500 000 IU (= 150,000 RE)/ g (HPLC) D3-vitamiini sisaldus: min 50 000 IU/g (HPLC); Vitamiini omadused: parendab söödalisandite koostist A-vitamiini ja D3-vitamiini näol; soodustab ja reguleerib kariloomade ja -lindude kasvu; suurendab organismide immuunsust ja vähendab kariloomade haigestumist (inglise morbidity) ja suremust; parendab ja soodustab lindudel munemist jpm. Cosmetic Grade Bulk Vitamin Powder Vitamin AD3 For Animal Pharmaceuticals, Veebiversioon (vaadatud 07.08.2013)[alaline kõdulink]
Jacksoni maakond (Lääne-Virginia)

Jacksoni maakond (Jackson County) on maakond USA-s Lääne-Virginia osariigis. Geograafilised koordinaadid on 38° 50′ N, 81° 41′ W Maakonna halduskeskus on Ripley. Maakonna pindala on 1222 km², millest 16 km² moodustab veepindala. Elanike arv oli 2010. aasta rahvaloenduse järgi 29 211. Aastal 2000 oli elanike arv 28 000. Woodi maakond (põhjas) Wirti maakond (kirdes) Roane'i maakond (idas) Kanawha maakond (lõunas) Putnami maakond (edelas) Masoni maakond (läänes) Meigsi maakond (loodes) Jacksoni maakond moodustati 1. märtsil 1831. aastal Kanawha, Masoni ja Woodi maakonna osadest. Maakond sai nime seitsmenda Ameerika Ühendriikide presidendi Andrew Jacksoni järgi. Ohio River Islands National Wildlife Refuge (osa) Jacksoni maakonna koduleht (inglise keeles)
Viktor Tihhonov

Viktor Vassiljevitš Tihhonov (vene Виктор Васильевич Тихонов; 4. juuni 1930 Moskva – 24. november 2014 Moskva) oli NSV Liidu jäähokimängija ja -treener. Tema juhendamise aastatel tegi NSV Liidu koondis NSV Liidust maailma võimsaima hokimaa. Viktor Tihhonovi käe all tulid Nõukogude hokimehed 8 korda maailmameistriks (1978, 1979, 1981, 1982, 1983, 1986, 1989, 1990), kolm korda olümpiavõitjaks (1984, 1988, 1992) ja võitsid ühe olümpiahõbeda (1980). Juhendas aastail 1968–1977 Riia Dünamot ning viis selle teisest liigast kuni hooajal 1976/77 NSV Liidu meistrivõistlustel saavutatud neljanda kohani. Tema poeg Vassili Viktorovitš Tihhonov (1958–2013) oli hokitreener. Tema pojapoeg Viktor Vassiljevitš Tihhonov (12.05.1988, Riia, Läti) tuli 2014. aastal Venemaa koondisega jäähoki maailmameistriks.
Aruküla vald (Harju-Jaani kihelkond)

Aruküla vald (saksa keeles Arroküll) oli vald Harju-Jaani kihelkonnas Harjumaal aastatel 1866–1891.
Kurgja talu

Kurgja talu on talu Vändra kihelkonnas Pärnumaal, praeguse haldusjaotuse järgi Kurgja külas Põhja-Pärnumaa vallas Pärnu maakonnas. Talu paikneb Pärnu jõe ääres. Selle ostis 1874. aastal Carl Robert Jakobson, kes soovis sellest teha näidistalu. Praegu on talus muuseum, kuid seal korraldatakse ka vabaõhuüritusi, teatrietendusi jms. Talu maa-ala kaitseks on moodustatud Kurgja-Linnutaja kaitseala. Carl Robert Jakobsoni Talumuuseum Kurgja talu kalmistu Kurgja talu kultuurimälestiste riiklikus registris
Suured pulmad

"Suured pulmad" (originaalpealkiri "The Big Wedding") on 2013. aastal esilinastunud Ameerika romantiline komöödiafilm. Film on uustöötlus 2006. aastal linastunud Prantsuse filmist "Mon frère se marie". Filmi režissöör on Justin Zackham ning olulisemates rollides mängivad Robert De Niro, Katherine Heigl, Diane Keaton, Amanda Seyfried, Topher Grace, Susan Sarandon ja Robin Williams.
Diane Keaton

Diane Keaton (sünnipäraselt Diane Hall; sündinud 5. jaanuaril 1946 Los Angeleses) on Ameerika Ühendriikide filminäitleja, -režissöör, produtsent ja stsenarist. Tema esimeseks suuremaks filmirolliks oli Kay Adams-Corleone roll filmis "The Godfather" ("Ristiisa", 1972). Seejärel algas tema koostöö Woody Alleniga ning ka komöödianäitlejana. Nii mängis ta kaasa Alleni filmides "Play It Again, Sam" ("Mängi seda veel, Sam", 1972, režissöör Herbert Ross), "Sleeper" ("Unimüts", 1973) ja "Love and Death" ("Armastus ja surm", 1975). Oma neljanda Alleni lavastajakäe all valminud filmiga "Annie Hall" (1977) sai ta Oscari parima näisnäitleja kategoorias. Hiljem on ta pälvinud veel kolm Oscari nominatsiooni, seda filmide "Reds" ("Punased", 1981), "Marvin's Room" ("Marvini tuba", 1996) ja "Something's Gotta Give" ("Parem hilja, kui mitte kunagi", 2003) eest. 2017. aastal pälvis ta Ameerika Filmiinstituudi elutöö auhinna. Diane Keaton andmekogus IMDb (inglise)
Papandayan

Papandayan on vulkaan Jaaval. Kõrgus 2665 meetrit. 1772. aasta purse hävitas 40 küla. Hukkus peaaegu 3000 inimest.
Index Scriptorum Estoniae

Index Scriptorum Estoniae (lühend: ISE) on bibliograafiline andmebaas, mis sisaldab teavet peamiselt Eestis ilmuvate ajalehtede, ajakirjade, artiklikogumike ja jätkväljaannetes ilmunud artiklite kohta. Andmebaasi haldab MTÜ ELNET oma mitme liikme osavõtul . Kasutatav tarkvara on raamatukogusüsteem Sierra, Sierra tarkvara arendab firma Innovative Interfaces, USA. Andmebaasist leiab: üksikuid artikleid 19. sajandist; õigus- ja ajalooalaseid artikleid alates aastast 1918; enamiku ajakirja- ja kogumikuartikleid alates aastast 1993; humanitaar- ja sotsiaalteaduste ajaleheartikleid alates aastast 1993; Eestit käsitlevaid artikleid välismaistest väljaannetest, samuti eesti autorite välismaal avaldatud artikleid. https://www.elnet.ee/teenused/eesti-artiklite-andmebaas Index Scriptorum Estoniae
IU

"IU" on mitme tähendusega sõna ja lühend: international unit – ehk RÜ, rahvusvaheline ühik, bioloogiliste ja farmakoloogiliste ainete potentsi määramisel kasutatav ühik; Indiana Ülikool, avalik ülikooli Bloomingtonis Indianas (Ameerika Ühendriigid) Ho Chi Minh City International University, Vietnami Rahvusliku ülikooli liikmesasutus Ho Chi Minhi linnas International University, Cambodia, eesti keeles Rahvusvaheline ülikool Kambodžas, erakõrgkool Phnom Penhis, Kambodža İstanbul Üniversitesi (türgi keeles) – Istanbuli ülikool Ittihad University – Ittihadi ülikool (Araabia Ühendemiraadid – Ras Al Khaimah) International University in Germany, Rahvusvaheline ülikool Saksamaal Bruchsalis Izquierda Unida (hispaania keeles) – Ühendatud Vasakpartei: Izquierda Unida (Argentina) Izquierda Unida (Hispaania) IU (laulja), Korea laulja Saturn V IU - Saturn V juhtpaneel intonatsiooni ühik, kõneüksuse segment immunizing unit, immuniseeriv ühik intrauterine (death), intrauteriinne ehk emakasisene (surm) iu inuktituti keel (ISO 639-1)
Kutsekool

Kutsekool (ka kutsehariduskool) on kool, mis annab õpilasele kutsehariduse konkreetsel erialal. Sõltuvalt erialast võtavad Eesti kutsekoolid õpilasi vastu põhihariduse või keskhariduse baasil. Kutsekooli, mis annab kutse kõrval ka keskhariduse, nimetatakse kutsekeskkooliks. Ehkki kutsekooli sünonüümina pole seni soovitatud sõna "ametikool" kasutada, on see kaasatud mitme tänapäeva Eesti kutsekooli ametlikku nimetusse (nt Kuressaare Ametikool, Tallinna Kopli Ametikool, Rakvere Ametikool). Eesti kutseõppeasutuste loend http://www.eki.ee/dict/haridus/index.cgi?Q=ametikool&F=M&C06=en (vaadatud 02.01.2017) Elise Saulus "Kutsekool – pettumus?" Õhtuleht, 30. juuni 2005 "Gümnaasium või kutsekool pooleli" Rajaleidja.ee, 2013
Asulakoht

Asulakoht on arheoloogiatermin, mis tähistab tänapäeval teadaolevat muistset asula- (ka muinasasula), elu- või peatuspaika, kus leidub muinasehitiste jälgi, tuleasemeid, esemeid jms. Asulakoht on olulisimaid muistise liike. Akali asulakoht Koorküla Valgjärve järveasula Kullamäe asulakoht Kääpa asulakoht Kõnnu asulakoht Lehmja asulakoht Loona asulakoht Naakamäe asulakoht Olustvere asulakoht Pada asulakoht Pulli asulakoht Raatvere asulakoht Riigiküla asulakohad Sindi-Lodja asulakohad Tamula asulakoht Valma asulakoht Kassilaane asulakoht Kiviaja asulakoht Narvas Kirimäe asulakoht Kirumpää asulakoht Koela asulakoht Kumma asulakoht Kärevere asulakoht Loopre asulakoht Nurmsi asulakoht Ohtu asulakoht Vaabina asulakoht Üksnurme asulakoht TEA entsüklopeedia (e-väljaanne: [1][alaline kõdulink])
Marje Metsur

Marje Metsur (aastani 1965 Maria Mihhailova; 1965–1967 eestistatud Marje Rõigas; sündinud 27. juunil 1941 Zaitsevo külas Kalinini oblastis) on eesti näitleja. Ta lõpetas 1960. aastal Friedrich Reinhold Kreutzwaldi nimelise Võru 1. Keskkooli ja 1965. aastal Tallinna Riikliku Konservatooriumi lavakunstikateedri (2.lend). Aastatel 1965–2009 töötas ta Tallinna Linnateatris. Tema abikaasa oli kergejõustiklane ja spordipedagoog Kaupo Metsur (1937–2019). 1980 Eesti NSV teeneline kunstnik 2006 Valgetähe IV klassi teenetemärk 2021 Vapimärk Võru linna aastakümnetepikkuse särava esindamise eest teatri-ja filmilavadel "Marje Metsur: «Sain koondamisteatest kohutava šoki!»" Õhtuleht, 10. juuni 2009 Paar: Marje ja Kaupo Metsur. Anne & Stiil, 9. november 2001. Eesti riiklike teenetemärkide kavaleride andmebaas presidendi kantselei kodulehel (president.ee). Filmograafia "Marje Metsur: 40 aastat truu ühele teatrile ja ühele mehele" Õhtuleht, 26. november 2005 "Marje Metsur: elu on tasakaalus, kui selles on päikest ja pisaraid" Elukiri 8/2009 "Marje Metsur: "Olen eluisu tagasi saanud!"" Õhtuleht, 27. detsember 2011
Autoritunnistus

Autoritunnistus oli Nõukogude Liidus (sh Eestis) ja mõnedes arengumaades välja antud dokument, mis tõendas leiutaja autorsust ja esmasust ehk prioriteeti. Nõukogude Liidus garanteeris autoritunnistus leiutajale küll prioriteedi ja autorsuse, ent leiutise kasutamise ainuõiguse sai riik. Autoritunnistusi andis välja NSV Liidu Riiklik Leiutiste ja Avastuste Komitee, teatavatel puhkudel ka Põllumajanduse Ministeerium. Eesti leiutajad said Nõukogude ajal tuhandeid autoritunnistusi. TEA entsüklopeedia (e-väljaanne: [1][alaline kõdulink] (vaadatud 03.08.2013))
Egiptuse lipp

Egiptuse lipp on Egiptuse ametlik lipp. Lipp võeti kasutusele 4. oktoobril 1984. Kangas on jagatud kolmeks võrdseks horisontaalseks laiuks, punane, valge ja must. Valge laiu keskel on kuldne Saladini kotkas. Värvitoonid on punane Pantone 186 c / CMYK (%) C 0-M 90-Y 80-K 5 ja kollane (kuldne) Pantone 116c / CMYK (%) C 0-M 15-Y 95-K 0. Punane tähistab revolutsiooni, valge helget tulevikku ja must tumedat minevikku. Lipuvärvid on Pan-Araabia traditsioonilised värvid, samad värvid on ka Iraagi, Süüria ja Jeemeni lipul. Egiptuse lippu eristab nendest lipu keskel olev kotkas. 1914–1922 1922–1952 1952–1958 1958–1972 1972–1984 Egiptuse vapp Egiptuse lipp andmebaasis Flags of the World (inglise keeles)
Torino

Torino (saksa, inglise ja prantsuse keeles Turin, hispaania keeles Turín) on linn Põhja-Itaalias, Piemonte maakonna ja città metropolitana di Torino keskus. See asub Po ja Dora Riparia jõe liitumiskohas. Torino on riigi suuruselt neljas linn ja Milano järel suuruselt teine linn riigi põhjaosas. Torino elanike arv 2012. aasta lõpu seisuga on 872 091, koos eeslinnadega 1,7 miljonit. Asustustihedus on keskmiselt 6691 inimest ruutkilomeetri kohta. Algselt oli Torino turiinide hõimu asuala. Alates 1. sajandist Rooma koloonia Augusta Taurinorum. Hannibal hävitas Torino kohal asunud Taurasia linna 218 eKr. 6. sajandist valitsesid seal langobardid; 8. sajandist Frangi krahvid ja 10.–11. sajandini markkrahvid. 1563. aastast oli Torino Savoia hertsogkonna pealinn; 1720. aastast sellest moodustunud Sardiinia kuningriigi pealinn. Torino oli üks risorgimento peamisi keskusi ja 1861–1865 Itaalia kuningriigi pealinn. Torinos asub autotööstuskontserni Fiat peakorter. Linna põhjaosas asub Caselle (TRN) rahvusvaheline lennujaam. San Giovanni Battista katedraal (1492–1498; 1720) San Lorenzo kirik (17. sajand) Torino toomkirik (Duomo) ehitatuna 1498 on ainus renessanssarhitektuuri näide linnas. Katedraal on pühitsetud Ristija Johannesele. Kiriku Capella della Sacra Sindone kabelis säilitatakse reliikviana Torino surilina. Superga basiilika (Basilica di Superga) (1717–1731) Palazzo Madama (13. sajand) Palazzo Carignano (1680) Egiptuse muuseum (Museo Egizio) on üks maailma parimaid egüptoloogia muuseume. Automuuseum (Museo dell'Automobile) Kuninglik relvakogu (Armeria Reale) Sabauda galerii (Galleria Sabauda) Torino tuntumad jalgpalliklubid on Juventus FC ja Torino FC. 10.–26. veebruaril toimusid Torinos 2006. aasta taliolümpiamängud. Seal toimusid 2009. aasta Euroopa sisemeistrivõistlused kergejõustikus. 2022. aasta Eurovisiooni lauluvõistlus Superficie di Comuni Province e Regioni italiane al 9 ottobre 2011, vaadatud 16.03.2019. https://demo.istat.it/?l=it Torino valla koduleht (itaalia keeles)
Jacksoni maakond (Michigan)

Jacksoni maakond (Jackson County) on maakond USA-s Michigani osariigis. Geograafilised koordinaadid on 42° 15′ N, 84° 25′ W Maakonna halduskeskus ja suurim linn on Jackson. Maakonna pindala on 1875 km², millest 44 km² moodustab veepindala. Elanike arv oli 2010. aasta rahvaloenduse järgi 160 248. Aastal 2000 oli elanike arv 158 422. Livingstoni maakond (kirdes) Inghami maakond (põhjas) Eatoni maakond (loodes) Washtenaw' maakond (idas) Calhouni maakond (läänes) Lenawee maakond (kagus) Hillsdale'i maakond (edelas) Jacksoni maakond moodustati 1. augustil 1832. aastal Washtenaw' maakonna osast. Maakond on saanud nime seitsmenda Ameerika Ühendriikide presidendi Andrew Jacksoni järgi. Jacksoni maakonna koduleht (inglise keeles)
Jacksoni maakond (Minnesota)

Jacksoni maakond (Jackson County) on maakond USA-s Minnesota osariigis. Geograafilised koordinaadid on 43° 40′ N, 95° 9′ W Maakonna halduskeskus ja suurim linn on Jackson. Maakonna pindala on 1863 km², millest 48 km² moodustab veepindala. Elanike arv oli 2010. aasta rahvaloenduse järgi 10 266. Aastal 2000 oli elanike arv 11 268. Cottonwoodi maakond (põhjas) Watonwani maakond (kirdes) Martini maakond (idas) Emmeti maakond (kagus) Dickinsoni maakond (lõunas) Osceola maakond (edelas) Noblesi maakond (läänes) Jacksoni maakond moodustati 23. mail 1857. aastal Browni maakonna osast. Maakond on saanud nime seitsmenda Ameerika Ühendriikide presidendi Andrew Jacksoni järgi. Jacksoni maakonna koduleht (inglise keeles)
Jacksoni maakond (Mississippi)

Jacksoni maakond (Jackson County) on maakond USA-s Mississippi osariigi kaguosas. Geograafilised koordinaadid on 30° 28′ N, 88° 37′ W Maakonna halduskeskus ja suurim linn on Pascagoula. Maakonna pindala on 2702 km², millest 819 km² moodustab veepindala. Elanike arv oli 2010. aasta rahvaloenduse järgi 139 668. Aastal 2000 oli elanike arv 131 420. George'i maakond (põhjas) Mobile'i maakond (idas) Harrisoni maakond (läänes) Stone'i maakond (loodes) Jacksoni maakond moodustati 1812. aastal Mobile'i maakonna osast. Maakond on saanud nime seitsmenda Ameerika Ühendriikide presidendi Andrew Jacksoni järgi. De Soto metsakaitseala (osa) Grand Bay National Wildlife Refuge (osa) Gulf Islands National Seashore (osa) Mississippi Sandhill Crane National Wildlife Refuge Jacksoni maakonna koduleht (inglise keeles)
Jacksoni maakond (Missouri)

Jacksoni maakond (Jackson County) on maakond USA-s Missouri osariigi lääneosas. Geograafilised koordinaadid on 39° 0′ N, 94° 21′ W Maakonna halduskeskused on Independence ja Kansas City. Maakonnas asub suurem osa Kansas City linnast – linna kesklinn ja kogu Missouri jõest lõunasse jääv linna territoorium (väga väike ala jääb lõunas olevasse Cassi maakonda). Maakonna pindala on 1596 km², millest 30 km² moodustab veepindala. Elanike arv oli 2010. aasta rahvaloenduse järgi 674 158. Aastal 2000 oli elanike arv 654 880. Jacksoni maakond on elanike arvult Missouri teine maakond. Clay maakond (põhjas) Ray maakond (kirdes) Lafayette'i maakond (idas) Johnsoni maakond (Missouri) (kagus) Cassi maakond (lõunas) Johnsoni maakond (Kansas) (edelas) Wyandotte'i maakond (loodes) Jacksoni maakond moodustati 15. detsembril 1826 Lafayette'i maakonna osast. Maakond on saanud nime seitsmenda Ameerika Ühendriikide presidendi Andrew Jacksoni järgi. Jacksoni maakonna koduleht (inglise keeles)
Jacksoni maakond (Ohio)

Jacksoni maakond (Jackson County) on maakond USA-s Ohio osariigis. Geograafilised koordinaadid on 39° 1′ N, 82° 37′ W Maakonna halduskeskus ja suurim linn on Jackson. Maakonna pindala on 1092 km², millest 3 km² moodustab veepindala. Elanike arv oli 2010. aasta rahvaloenduse järgi 33 225. 2000. aastal oli elanikke 32 641. Vintoni maakond (põhjas) Gallia maakond (idas) Lawrence'i maakond (lõunas) Scioto maakond (edelas) Pike'i maakond (läänes) Rossi maakond (loodes) Jacksoni maakond moodustati 1. märtsil 1816 Athensi, Gallia, Rossi ja Scioto maakonna osadest. Maakond on saanud nime seitsmenda Ameerika Ühendriikide presidendi Andrew Jacksoni järgi. Wayne'i metsakaitseala (osa) Jacksoni maakonna koduleht (inglise keeles)
Jacksoni maakond (Oklahoma)

Jacksoni maakond (Jackson County) on maakond USA-s Oklahoma osariigis. Geograafilised koordinaadid on 34° 36′ N, 99° 25′ W Maakonna halduskeskus on Altus. Maakonna pindala on 2083 km², millest 4 km² moodustab veepindala. Elanike arv oli 2010. aasta rahvaloenduse järgi 26 446. Aastal 2000 oli elanike arv 28 439. Greeri maakond (põhjas) Kiowa maakond (kirdes) Tillmani maakond (idas) Wilbargeri maakond (lõunas) Hardemani maakond (edelas) Harmoni maakond (läänes) Jacksoni maakond moodustati 16. juulil 1907. aastal Greeri maakonna osast. Maakond on saanud nime kindral Thomas Jonathan Jacksoni järgi. Jacksoni maakonna koduleht (inglise keeles)
Jacksoni maakond (Oregon)

Jacksoni maakond (Jackson County) on maakond USA-s Oregoni osariigis. Geograafilised koordinaadid on 42° 25′ N, 122° 41′ W Maakonna halduskeskus on Medford. Maakonna pindala on 7257 km², millest 44 km² moodustab veepindala. Elanike arv oli 2010. aasta rahvaloenduse järgi 203 206. Aastal 2000 oli elanike arv 181 269. Josephine'i maakond (läänes) Klamathi maakond (idas) Hardemani maakond (põhjas) Siskiyou maakond (lõunas) Jacksoni maakond moodustati 12. jaanuaril 1852. aastal. Maakond on saanud nime kindral Thomas Jonathan Jacksoni järgi. Cascade-Siskiyou rahvusmonument Crater Lake'i rahvuspark (osa) Klamathi metsakaitseala (osa) Rogue River-Siskiyou metsakaitseala (osa) Umpqua metsakaitseala (osa) Jacksoni maakonna koduleht (inglise keeles)
Jacksoni maakond (Põhja-Carolina)

Jacksoni maakond (Jackson County) on maakond USA-s Põhja-Carolina osariigi edelaosas. Geograafilised koordinaadid on 35° 17′ N, 83° 8′ W Maakonna halduskeskus on Sylva. Maakonna pindala on 1279 km², millest 10 km² moodustab veepindala. Elanike arv oli 2010. aasta rahvaloenduse järgi 40 271. Aastal 2000 oli elanike arv 33 121. Haywoodi maakond (kirdes) Transylvania maakond (idas) Oconee maakond (lõunas) Maconi maakond (läänes) Swaini maakond (loodes) Jacksoni maakond moodustati 1851. aastal Haywoodi ja Maconi maakonna osadest. Maakond on saanud nime seitsmenda Ameerika Ühendriikide presidendi Andrew Jacksoni järgi. Blue Ridge Parkway (osa) Nantahala metsakaitseala (osa) Jacksoni maakonna koduleht (inglise keeles)
Jacksoni maakond (Tennessee)

Jacksoni maakond (Jackson County) on maakond USA-s Tennessee osariigis. Geograafilised koordinaadid on 36° 21′ N, 85° 40′ W Maakonna halduskeskus ja suurim linn on Gainesboro. Maakonna pindala on 828 km², millest 28 km² moodustab veepindala. Elanike arv oli 2010. aasta rahvaloenduse järgi 11 638. Aastal 2000 oli elanike arv 10 984. Clay maakond (põhjas) Overtoni maakond (idas) Putnami maakond (lõunas) Smithi maakond (edelas) Maconi maakond (loodes) Jacksoni maakond moodustati 6. novembril 1801. aastal Smithi maakonna osast. Maakond on saanud nime seitsmenda Ameerika Ühendriikide presidendi Andrew Jacksoni järgi. Jacksoni maakonna koduleht (inglise keeles)
Kontor (Ameerika Ühendriikide telesari)

"Kontor" ("The Office") on Ameerika Ühendriikide komöödiasari, mis läks esimest korda eetrisse 2005. aastal. Sari lõppes 2013. aastal. Tegu on 2001. aasta BBC "Kontori" Ameerika Ühendriikide versiooniga, mille autor on Greg Daniels. Michael Scott – Steve Carell Dwight Schrute – Rainn Wilson James (Jim) Halpert – John Krasinski Pamela (Pam) Halpert (neiupõlves Beesly) – Jenna Fischer Phyllis Lapin-Vance – Phyllis Smith Oscar Martinez – Oscar Nunez Angela Martin – Angela Kinsey Michael Scott on Dunder Mifflini paberifirma Scrantoni haru juhataja. Tal on omapärane huumorisoon ning ta on veidi lapsemeelne ja ebaviisakas ülemus, kes üritab oma alluvatele olla pigem sõber kui boss. Jim Halpert on Dunder Mifflini müügimees, kellest saab sarja kuuendal hooajal Michael Scottiga kaasjuhataja. Jim on seriaali jooksul korra ka ainuke ülemus, ent Michael ei suuda müügimehena kohaneda ja võtab oma vana töö tagasi. Pam Beesly on kontori sekretär, hiljem müügimees ja lõpuks kontori administraator. Ta on heasüdamlik ja sõbralik tegelaskuju, kelle põhitöö on Michaeli maa peale toomine. Abiellub kuuendal hooajal Jim Halpertiga, kellega tal on kaks last. Dwight Schrute on kontori ullike. Ta üritab pidevalt võimu end kätte haarata ja tuletab igal võimalusel meelde, et ta on Scrantoni haru juhataja abi, mis on tegelikult väljamõeldud tiitel. "Kontoril" on üheksa hooaega. "Kontori" esimene hooaeg koosneb kuuest osast. Sari algab juhataja ringkäiguga kontoris, kus ta tutvustab kõiki töötajaid. Televaatajad saavad teada, et müügimees Jim Halpert on kontori sekretärisse Pam Beeslysse salaja armunud, kuigi viimane on kihlatud laotöötaja Royga. Samuti levivad kuulujutud, et firma peakontoris on sündimas idee kogu Scrantoni haru kulude vähendamise eesmärgil kaotada. Michael üritab kuulujutte summutada ja eitab neid. Teine hooaeg koosneb 22 osast. Kontori töötajaid, keda esimesel hooajal põgusalt näidati, tutvustatakse pikemalt. Kontori sulgemise oht püsib. Mõne tegelase vahel hakkavad arenema armusuhted, näiteks Michael veedab öö oma ülemuse Janiga. http://www.imdb.com/title/tt0386676/
Jacksoni maakond (Texas)

Jacksoni maakond (Jackson County) on maakond USA-s Texase osariigis. Geograafilised koordinaadid on 28° 58′ N, 96° 35′ W Maakonna halduskeskus on Edna. Maakonna pindala on 2220 km², millest 73 km² moodustab veepindala. Elanike arv oli 2010. aasta rahvaloenduse järgi 14 075. 2000. aastal oli elanikke 14 391. Colorado maakond (põhjas) Whartoni maakond (kirdes) Matagorda maakond (kagus) Calhouni maakond (lõunaas) Victoria maakond (edelas) Lavaca maakond (loodes) Jacksoni maakond moodustati 1837. aastal. Maakond on saanud nime seitsmenda Ameerika Ühendriikide presidendi Andrew Jacksoni järgi. Jacksoni maakonna koduleht (inglise keeles)
Jacksoni maakond (Wisconsin)

Jacksoni maakond (Jackson County) on maakond USA-s Wisconsini osariigis. Geograafilised koordinaadid on 44° 19′ N, 90° 48′ W Maakonna halduskeskus on Black River Falls. Maakonna pindala on 2590 km², millest 33 km² moodustab veepindala. Elanike arv oli 2010. aasta rahvaloenduse järgi 20 449. Aastal 2000 oli elanike arv 19 100. Clarki maakond (põhjas) Woodi maakond (idas) Juneau maakond (kagus) Monroe maakond (lõunas) La Crosse'i maakond (edelas) Trempealeau maakond (läänes) Eau Claire'i maakond (loodes) Jacksoni maakond moodustati 1853. aastal La Crosse'i maakonna osast. Maakond on saanud nime seitsmenda Ameerika Ühendriikide presidendi Andrew Jacksoni järgi. Jacksoni maakonna koduleht (inglise keeles)
Paradiis (täpsustus)

Paradiis on ülima õndsuse paik usundeis. "Paradiis" on Tõnu Õnnepalu romaan ''Paradiis'' on Maarja-Liis Ilusa poolt kirjutatud lugu, mille ta ka esitas Uus Laul 1994 laulukonkursil. Laul pälvis seal nii televaatajate kui ka publiku lemmiku tiitli. "Paradiis" on Dante Alighieri poeemi "Jumaliku komöödia" kolmas osa. "Paradiis" ("Paradies") on Ulrich Seidli filmitriloogia. "Paradiis: Armastus" ("Paradies: Liebe") on selle triloogia esimene film, mis esilinastus 2012. aastal. "Paradiis: Usk" ("Paradies: Glaube") on selle triloogia teine film, mis esilinastus 2012. aastal. "Paradiis: Lootus" ("Paradies: Hoffnung") on selle triloogia kolmas film, mis esilinastus 2013. aastal. Paradiis (kirjastus) on Eesti kirjastus.